ZMLUVA O NÁJME NEBYTOVÝCH PRIESTOROV
č. .../NZ/NP/2013

uzavretá v zmysle § 720 Občianskeho zákonníka a zákona č. 116/1990 v znení neskorších predpisov

Čl. I
Zmluvné strany

Obchodné meno:		Bytový podnik mesta Košice, s.r.o.
Sídlo:		Južné nábrežie č. 13, 042 19 Košice
V mene ktorého koná:		Ing. Róbert Ujpál – konateľ spoločnosti 
IČO:	 	44 518 684
IČ DPH:		Sk 2022722075
Zapísaná:		v Obchodnom registri Okresného súdu Košice I, odd. Sro, 
		vložka č. 22846/V
Bankové spojenie:	VÚB, a.s., č. ú.: 3072566955/0200
/ďalej len „prenajímateľ“/

a

Obchodné meno:	
Sídlo:	 
IČO:
DIČ:		
Zapísaná:	
Bankové spojenie:        					
/ďalej len „nájomca“/

Čl. II
Predmet zmluvy

2.1	Prenajímateľ prenajíma nájomcovi nebytový priestor nachádzajúci sa na ........... budovy, súp. číslo ...... na ul. ..................... v Košiciach (LV. č. ..............., katastrálne územie ................, obec ................) vo výmere ................ m2 (ďalej len „nebytový priestor“).
2.2      Nebytový priestor, ktorý tvorí predmet nájmu, je vo vlastníctve Mesta Košice.
        Prenajímateľ prehlasuje, že je na základe Zmluvy o výkone správy č. 1336/2008 v znení dodatkov, uzatvorenej  s vlastníkom nehnuteľnosti, oprávnený nebytový priestor uvedený       v bode 2.1 tejto zmluvy prenajímať. Zmluva je uzatvorená v zmysle Pravidiel prenajímania majetku mesta Košice a Štatútu mesta Košice.

Čl. III
Účel nájmu

3.1       Prenajímateľ prenecháva  nájomcovi do užívania za odplatu nebytový priestor za účelom 	jeho využitia ako ...............................
3.2        Nájomca sa zaväzuje užívať prenajatý priestor výlučne na dohodnutý účel.

Čl. IV
Nájomné

4.1	Zmluvné strany sa dohodli, že nájomca bude hradiť za užívanie predmetu zmluvy:
	a/ nájomné vo výške .............. € mesačne. 
	b/ zálohové platby za služby spojené s užívaním priestoru vo výške .......... € mesačne.                                           K platbám za služby, spojené s užívaním priestoru bude prenajímateľ účtovať DPH podľa aktuálnej sadzby DPH. 
4.2	Neoddeliteľnou súčasťou zmluvy je Predpis nájomného a zálohových platieb za služby
pre nebytový priestor, na základe ktorého je stanovená: 1. mesačná platba nájomného a
2. mesačná zálohová platba za služby, /ďalej aj „mesačný predpis“/.
4.3	Nájomca sa zaväzuje platiť sumu nájomného a zálohových platieb za služby podľa mesačného predpisu mesačne vždy do 5. dňa príslušného mesiaca bankovým prevodom na účet prenajímateľa vedený vo VÚB, a.s., 3072566955/0200, alebo priamo v pokladni spoločnosti, a to odo dňa prevzatia nebytového priestoru.
4.4    Prenajímateľ každoročne k 31.3. bežného roka oznámi nájomcovi nebytového priestoru oficiálnu výšku priemernej inflácie za predchádzajúci kalendárny rok.      K  01.07. bežného roka prehodnotí výšku mesačnej platby nájomného, pričom túto je možné navýšiť o hodnotu minuloročnej priemernej inflácie, uvádzanej ako oficiálny údaj Štatistickým úradom SR a oznámenej nájomcovi v súlade so znením  tohto bodu.
4.5	Prenajímateľ vykoná zúčtovanie zálohových platieb oproti skutočným nákladom  jedenkrát ročne a predloží ho nájomcovi do 31.5. nasledujúceho roka. Vyúčtovanie nákladov za služby spojené s užívaním nebytového priestoru je splatné do 30-tich dní odo dňa doručenia nájomcovi.
4.6	Náklady za služby spojené s užívaním nebytového priestoru v bytových domoch určuje zástupca vlastníkov bytov a nebytových priestorov alebo spoločenstvo vlastníkov bytov a nebytových priestorov /ďalej len „správca domu“/.
4.7	Prenajímateľ je oprávnený jednostranne upraviť výšku nájomného, resp. zálohových platieb za služby,  z nasledovných dôvodov:
a/ z dôvodu inflácie o hodnotu oficiálne štatisticky zistenej miery inflácie za predchádzajúci 
     rok,
b/	z dôvodu, ak správca bytového domu, v ktorom sa nebytový priestor nachádza, zvýši mesačné zálohové platby za služby,
c/	z dôvodu, ak sa Uznesením Mestského zastupiteľstva v Košiciach zmení výška nájomného určená Pravidlami prenajímania majetku mesta Košice a  dohodnutá výška nájomného nedosahuje aspoň základnú výšku nájomného určenú novými pravidlami.
	Nájomca sa zaväzuje platiť upravené /zvýšené/ nájomné, resp. zálohové platby za služby po doručení nového mesačného predpisu, s účinnosťou odo dňa, ktorý  je v ňom uvedený.
4.8	Zmluvné strany sa dohodli, že v prípade omeškania nájomcu s plnením povinností stanovených v bode 4.3 alebo 4.5 tejto zmluvy je prenajímateľ oprávnený požadovať od nájomcu zmluvnú pokutu vo výške 0,2 % za každý i začatý deň omeškania zo sumy zodpovedajúcej mesačnému predpisu platnému k prvému dňu omeškania, a to až do úplného zaplatenia nedoplatkov.
4.9	Zmluvné strany sa dohodli, že v prípade porušenia povinností uvedených v bodoch 5.7, 6.2  	až 6.16 tejto zmluvy zo strany nájomcu je prenajímateľ oprávnený požadovať od nájomcu    	zmluvnú pokutu vo výške 0,2 % za každý i začatý deň neplnenia povinnosti zo sumy   	zodpovedajúcej mesačnému predpisu platnému k prvému dňu  porušenia povinnosti, a to 
          až do splnenia tejto povinnosti.
4.10	Nájomca je povinný najneskôr v deň podpisu uhradiť finančnú zábezpeku vo výške trojnásobku mesačného predpisu do pokladne spoločnosti alebo na účet prenajímateľa vedený vo VÚB, a.s.: č. ú.: 3072566955/0200. Za deň úhrady sa v zmysle tejto zmluvy považuje deň pripísania finančnej čiastky na účet prenajímateľa alebo deň vkladu hotovosti do pokladne prenajímateľa.
4.11  Prenajímateľ je oprávnený použiť finančnú zábezpeku uhradenú v súlade s bodom 4.10 
         zmluvy:
         a/ v prípade omeškania nájomcu s platením podľa bodu 4.3, 4.5 tejto zmluvy, na úhradu splatnej pohľadávky prenajímateľa voči nájomcovi
         b/ na úhradu zmluvnej pokuty v zmysle bodu 4.8 a 4.9 zmluvy,
         c/ na úhradu škody spôsobenej nájomcom
            d/ na úhradu nákladov, ktoré prenajímateľovi vzniknú pri vyprataní predmetu nájmu po 
    skončení nájmu v prípade, že nájomca nebytový priestor neodovzdá v súlade s bodom 5.7.   
     zmluvy.
4.12    	V prípade, že prenajímateľ použije finančnú zábezpeku na niektorý z účelov uvedených                   	v bode 4.11 zmluvy, je nájomca povinný dorovnať finančnú zábezpeku do 7 dní odo dňa 	doručenia oznámenie prenajímateľa. Pre účely doručovania oznámenia sa použijú 	podmienky uvedené v bode 5.6 tejto zmluvy.
4.13	Zmluvné strany sa dohodli, že finančná zábezpeka bude po započítaní nevysporiadaných nárokov prenajímateľa v zmysle bodu 4.11 písm. a/ až d/ tejto zmluvy vyplatená nájomcovi po skončení prenájmu, vrátení nebytového priestoru a po vypracovaní a doručení vyúčtovania nákladov za služby spojených s užívaním nebytového priestoru za kalendárny rok, v ktorom došlo k skončeniu nájmu (t.j. najneskôr do 30.6. nasledujúceho kalendárneho roka), ak sa zmluvné strany nedohodnú inak. Vrátenie nebytového priestoru po skončení nájmu sa podľa tejto zmluvy rozumie deň, kedy dôjde k riadnemu protokolárnemu (zápisničnému) odovzdaniu nebytového priestoru zo strany nájomcu prenajímateľovi.

Čl. V
Doba nájmu a skončenie nájmu

5.1      Nájomná zmluva sa uzatvára na dobu neurčitú. 
5.2	Prenajímateľ a nájomca sa vzájomne dohodli, že nájom nebytových priestorov uzavretý podľa tejto zmluvy je možné skončiť:
	a/ výpoveďou bez uvedenia dôvodu -  výpovedná lehota je trojmesačná a začne plynúť 	od 1. dňa kalendárneho mesiaca nasledujúceho po mesiaci, v ktorom bola výpoveď 
            doručená druhej zmluvnej strane,
            b/ odstúpením od zmluvy zo strany prenajímateľa v zmysle bodu 5.5 tejto zmluvy, 
	c/ dohodou zmluvných strán ku ktorémukoľvek dňu,
	d/ výpoveďou prenajímateľa pre omeškanie nájomcu s úhradou mesačného 	predpisu v 
                zmysle Článku IV. bod 4.1 a 4.3 tejto zmluvy za viac ako jeden mesiac, resp. s úhradou 
               vyúčtovania prevyšujúceho výšku mesačného 	predpisu; v tomto prípade výpovedná 
              lehota je jednomesačná a začne plynúť od 1. dňa  kalendárneho mesiaca nasledujúceho 
              po mesiaci, v ktorom 	bola výpoveď doručená druhej zmluvnej strane. 
5.3	Ak sa zmluvné strany nedohodnú inak, nájom nebytových priestorov uzavretý podľa tejto 	zmluvy zaniká: 
	a/ zánikom predmetu nájmu,
	b/ smrťou fyzickej osoby, resp. zánikom právnickej osoby, ak nemá právneho nástupcu
5.4    Výpoveď musí mať písomnú formu a musí byť doručená druhej zmluvnej strane, inak je neplatná.  
5.5	Prenajímateľ je oprávnený od zmluvy odstúpiť pri podstatnom porušení zmluvnej 	povinnosti zo strany nájomcu. Podstatným porušením zmluvnej povinnosti sa pre účely 	tejto zmluvy rozumie:
           		a/ omeškanie s úhradou mesačného predpisu v zmysle Článku IV. bod 4.1 a 4.3 tejto zmluvy za viac ako jeden mesiac alebo
       		b/ akékoľvek porušenie podmienok užívania zo strany nájomcu definovaných v článku 	VI. body 6.2 – 6.10 tejto zmluvy alebo
         		c/ omeškanie s dorovnaním finančnej zábezpeky podľa bodu 4.12 tejto zmluvy
         		d/ v prípade, že si nájomca predmetný nebytový priestor neprevezme ani v lehote 10 dní 	odo dňa písomného oznámenia prenajímateľa o povinnosti prevziať nebytový priestor
        		Odstúpením od zmluvy sa táto zmluva zrušuje dňom, kedy došlo k doručeniu písomného 	odstúpenia.                                                                                
5.6	Zmluvné strany sa dohodli, že pre účely doručovania akejkoľvek zásielky vyplývajúcej 
            z tohto právneho vzťahu sa za deň doručenia považuje deň prevzatia poštovej zásielky 
            alebo deň vrátenia zásielky a odosielateľovi, ak sa zásielka vráti druhej strane ako  
           nedoručená, nedoručiteľná alebo neprevzatá v odbernej lehote. Zmluvné strany sa dohodli, 
            že pre doručovanie je rozhodná adresa, ktorá je ako sídlo uvedená v záhlaví tejto zmluvy 
            alebo adresa nebytového priestoru. V prípade zmeny adresy, ktorá je  uvedená v záhlaví 
            je zmluvná strana povinná o tom bezodkladne písomne informovať druhú stranu.
5.7	Nájomca je povinný najneskôr do 3 dní po skončení nájmu uvoľniť a vypratať nebytové 	priestory prenajímateľovi.
	V prípade, že nájomca v stanovenej lehote po skončení nájmu nebytový priestor 	neodovzdá prenajímateľovi, neodvolateľne splnomocňuje prenajímateľa na vypratanie 	predmetu nájmu na náklady nájomcu a jeho nebezpečenstvo.

Čl. VI
Podmienky užívania

6.1    Prenajímateľ odovzdal a nájomca prevzal predmet nájmu v stave, ktorý je mu dobre známy.
6.2	Nájomca je povinný umožniť prenajímateľovi vstup do prenajatého priestoru za účelom kontroly spôsobu a účelu užívania nebytového priestoru a umožniť prístup k uzatváracím ventilom na požiadanie prenajímateľa resp. zástupcu vlastníkov bytov bytového domu,        v ktorom sa nebytový priestor nachádza /ďalej len „správca domu“/. V prípade havárie je povinný zabezpečiť okamžitý prístup do prenajatého priestoru.
6.3	Nájomca je povinný bez zbytočného odkladu oznámiť prenajímateľovi potrebu opráv, ktoré má prenajímateľ urobiť, a umožniť vykonanie týchto i iných nevyhnutných opráv; inak nájomca zodpovedá za škodu, ktorá nesplnením povinnosti vznikla.
6.4	Nájomca je povinný uhrádzať náklady spojené s obvyklým udržiavaním. Pre výklad obvyklého udržiavania sa použijú pojmy drobné opravy a obvyklé udržiavacie náklady, tak ako ich vymedzujú ustanovenia vyhlášky č. 87/1995 Z. z. § 5 až § 9.
6.5	Nájomca je oprávnený užívať nebytový priestor výlučne sám. Nájomca nie je oprávnený prenechať nebytový priestor alebo jeho časť do podnájmu.
6.6	Nájomca je oprávnený prenajatý priestor označiť svojim obchodným menom, so špecifikáciou predávaného sortimentu v rozsahu podnikateľskej činnosti.
	Umiestnenie cudzej reklamy, ktorá by bola zdrojom zvláštnych príjmov, je povinný vopred dohodnúť s prenajímateľom, príslušnou mestskou časťou a správcom domu.
6.7	Nájomca je povinný si zabezpečiť vlastný elektromer, elektro revízie, merač spotreby vody, plynomer priamo s dodávateľmi médií. Uzatvorenie zmlúv a ukončenie zmlúv s dodávateľmi médií je povinný  preukázať  prenajímateľovi. Nájomca zodpovedá za dodržanie zákona č. 223/2001 Z. z. o odpadoch, vyhlášky č. 283/2001 Z. z. o  vykonaní niektorých ustanovení zákona o odpadoch, všeobecne záväzného nariadenia mesta Košice č. 99 o nakladaní s komunálnymi odpadmi a drobnými stavebnými odpadmi na území mesta Košice a všeobecne záväzného nariadenia mesta Košice č. 100 o miestnom poplatku za komunálne odpady a drobné stavebné   odpady na území mesta Košice.
6.8    Akékoľvek zmeny, stavebné  úpravy, doplnenie predmetu nájmu, prípadne iné technické zhodnotenie nehnuteľnosti, ktoré sa nezhodujú s projektom alebo daným stavom v dobe
          odovzdania nebytového priestoru nájomcovi, môže nájomca vykonať iba s predchádzajúcim súhlasom prenajímateľa, resp. správcu domu, ak sa opravy  týkajú vnútorných rozvodov, kanalizácie a pod. Súhlas s prípadnými úpravami dáva prenajímateľ písomne na základe predchádzajúcej písomnej žiadosti nájomcu. Stavebné úpravy vykoná nájomca v súlade s platnými všeobecne záväznými právnymi predpismi na vlastné náklady, bez započítania 
	vynaložených peňažných prostriedkov a to aj v prípade ukončenia zmluvného vzťahu, ak sa zmluvné strany nedohodnú inak. Zmluvné strany sa dohodli, že v prípade udelenia súhlasu prenajímateľa s úpravami nebytového priestoru udeleného na základe tejto nájomnej zmluvy vylučujú použitie ust. § 667 Občianskeho zákonníka, vety poslednej. 
6.9	Nájomca je oprávnený užívať prenajatý priestor len na dohodnutý účel v súlade s ustanovením bodu 3.1 zmluvy. 
6.10  Podľa zákona č. 314/2001 Z. z. o ochrane pred požiarmi za požiarnu ochranu prenajatých priestorov zodpovedá nájomca nebytového priestoru, ktorý si plní všetky povinnosti podľa  § 4 a 5 zákona.
6.11	Nájomca je povinný dodržiavať čistotu /aj v zimnom období odpratávať sneh/  na chodníku vedúcom do nebytového priestoru, v opačnom prípade bude podľa platných predpisov znášať právne následky.
6.12	Po skončení nájmu je nájomca povinný vrátiť nebytový priestor prenajímateľovi v stave, v akom ho prevzal, s prihliadnutím na obvyklé opotrebenie. 
6.13	Nájomca je povinný bezodkladne oznámiť prenajímateľovi všetky zmeny vzťahujúce sa       k prenajatému nebytovému priestoru, zmeny, ktoré majú vplyv na využitie nebytového priestoru nájomcom. 
6.14	Poistenie hmotného majetku a tovaru si vo vlastnom záujme zabezpečuje nájomca      	nebytového priestoru.
6.15   Prenajímateľ upozorňuje nájomcu na prísne dodržiavanie ustanovení vo veci ochrany 	osobných údajov v zmysle zákona č. 122/2013 Z. z.
6.16   Nájomca sa zaväzuje nerušiť v nebytových priestoroch nočný kľud a občianske spolužitie.  
6.17  	Nájomca sa zaväzuje v zmysle § 7 zákona č. 377/2004 Z. z. O ochrane nefajčiarov               v platnom znení dodržiavať zákaz fajčenia, okrem fajčiarne vyhradenej pre zamestnancov. Nájomca svojim podpisom súhlasí s tým, aby prípadné škody, ktoré vzniknú nedodržaním tohto zákazu znášal na vlastné náklady v celom rozsahu.

Čl. VII
Záverečné ustanovenia

7.1	Zmluva je vyhotovená v 4 rovnopisoch, z ktorých 1 vyhotovenie obdrží nájomca a                3 prenajímateľ.
7.2	Túto zmluvu možno zmeniť len dodatkom k zmluve, ktorý musí mať písomnú formu.
7.3	Pokiaľ v tejto zmluve nie je inak uvedené, právne vzťahy sa riadia platnými právnymi predpismi Slovenskej republiky.
7.4    Zmluvná strana je povinná písomne upovedomiť druhú zmluvnú stranu o hroziacom, resp. zahájenom konkurznom konaní.
7.5	Obe zmluvné strany uzatvárajú túto zmluvu slobodne, vážne, bez tiesne a vyhlasujú, že obsah tejto zmluvy je pre nich určitý a zrozumiteľný.
7.6	Zmluva nadobúda platnosť dňom jej podpísania oboma zmluvnými stranami a  účinnosť dňom, ktorý nasleduje po dni jej zverejnenia.

V Košiciach, 						V Košiciach, 
za prenajímateľa: 					za nájomcu:			

............	…..........................................                                 .............................................
Ing. Róbert Ujpál  
konateľ spoločnosti